Rozman lo kou la manké ! Sa lé sir - Oté
Rozman lo kou la manké ! Sa lé sir
Justin / 26 mars 2011
Kan in péi lé dann difikilté, shak katsou k’i dépans i doi z’ète bien dépansé. Larzan i doi ansèrv sirtou pou fé in bann kékshoz konsékan. Konsèy réjyonal dann tan Paul Vèrgès té prézidan l’avé bien konprann in prinsip konmsa. Sanm pou moin, Konsèy zénéral avèk madam Dindar la aplik galman so règ-konduite la.
La pa sak l’État i fé malérèzman, vi k’li raz la pinte déssi bann z’afèr lé inportan pou lo péi. In légzanp ? Si ou i raz la pinte déssi l’édikasyon nasyonal, sé l’avnir ou i sakrifyé. In n’ot légzanp, kan ou i raz la pinte déssi la roshèsh. Arzout èk sa kan ou i diminyé larzan nana dan la kès lo péi... konm kan ou i aplik lo boukliyé fiskal, pou lo péi, sa sé larzan zété. La pa non pli lo ka la Réjyon avèk Didier Robert. In légzanp ? Kan sé l’Etat ki doi okip la kontinuité téritoryal, é kan ou i tir larzan dan la kèss la Réjyon pou sa, ou na tor pars so larzan-la va manké pou fé d’ot z’afèr bien nésésèr. In n’ot légzanp ? Kan ou i roganiz in gran batkaré dann l’Australie, ké sa i koute dé mil é dé san, ké sa I ansèrv de rien pou lo tourism… la ou lé dann out tor, é La Rényon lé pèrdan dann in n’afèr konmsa. An pliské sa, kan ou i arbate in dézyèm karé pou la po patate !
Ala pa ke le Didier Robert, épi l’UMP, issi épi an Frans, la déside mète la min déssi Konsèy zénéral. Konmsa nora rofé konm l’Etat, épi Konsèy réjyonal… zot i gaspiy larzan. Rozman, i rosanm zot va rat zot bi. Moin lé près sir, lo kou va manké !
Accueil > Chroniques > Oté Inn-dé nouvèl l’indyanoséanité29 avril, sanm Justin « Lo zyé lo patron i angrès koshon »29 avril, sanm Justin Sé kan la viktoir lé sir ké la tanir lé pa loin ! Listoir in tro mové rèv ! Listoir in rèv évéyé !28 avril, sanm Justin « Étan mor, doktèr i mank pa nou ! »28 avril, sanm Justin Lo vyé mové fon l’éstrèm droit lé la é bien la. Hitlèr osi té i yèm bien son shien !27 avril, sanm Justin « I trap pa moush avèk vinèg, do myèl lé pli préférab »27 avril, sanm Justin Ni dézintérès pa la gouvèrnans La Frans, mé la gouvèrnans La Rényon lé plis k’inportan pou nou26 avril, sanm Justin « Kan la mèr lé bèl, tout kapitène lé bon kapitène ! »26 avril, sanm Justin Mi pans pa lo péi i sar sort dann zéléksyon la, astiké konm in pyès l’arzan nèv25 avril, sanm Justin A la Une